Offshore Northern Seas

Offshore Northern Seas (ONS) er en norsk ideell stiftelse som er en av verdens største møteplasser for den internasjonale energibransjen. Arrangementet ONS, som arrangeres av Stiftelsen ONS, avholdes i august annethvert år i Stavanger, Norge. Arrangementet består av en utstilling, en konferanse og fra 2022 et større debattprogram og nettverksarrangement i Stavanger sentrum. 

 Historie 
Da olje og gass ble funnet i Nordsjøen på begynnelsen av 70-tallet, vokste det frem et behov for en møteplass for selskapene i den nye industrien. ONS ble stiftet av Stavanger kommune, Statoil, Stavanger Forum og Norsk Petroleumsforening i 1974. Samme år ble det første ONS-arrangementet avholdt.

Da ONS ble stiftet var navnet forkortelse for Offshore North Sea, da arrangementet på daværende tid hovedsakelig var rettet mot selskaper som opererte i Nordsjøen. Etter hvert utvidet bransjen produksjonen til andre områder av den norske kontinentalsokkelen. ONS vokste i løpet av tiden, og tok etter hvert for seg problemstillinger som omfattet den internasjonale energibransjen. Navnet ble derfor endret til Offshore Northern Seas. I dag er arrangementet kun kjent som ONS. 

Siden 2010 har ONS tatt en retning mot et bredt energimarked, og arrangementet i 2020 skulle markere et sterkt fotfeste innen fornybar energi.https://www.aftenbladet.no/aenergi/i/VbgMJ4/ons-2020-slagordet-er-klart ONS arrangerer en rekke møteplasser og arrangementer over hele verden, ofte i partnerskap med andre selskaper og organisasjoner. 


 ONS Norway 2013 
ONS Norway 2013 var en nasjonal oljemesse og et konferanseseminar rettet mot oljeindustrien. ONS Norway varte fra 19. august til 21. august 2013. Messen ble åpnet av Leif Johan Sevland. Messeområdet til ONS Norway var langt mindre enn det den internasjonale ONS-messen benyttet; på 6 000 kvm var det plass til 384 utstillere. Messen hadde 15 117 besøkere. Under ONS Norway 2013 besøkte en av toppsjefene i oljegiganten Rosneft messen og presenterte selskapets planer i Arktis. Han kunngjorde at selskapet planla å bore i Karahavet i august 2014.

Under ONS Norway 2013 ble det også arrangert førpremiere på filmen Pioner for tidligere nordsjødykkere, myndigheter og folk fra oljebransjen som var tilstede på messen. Før filmen ble vist, uttalte Leif Johan Sevland: «Pionérdykkerne var avgjørende for at oljeeventyret ble en realitet, og mange av dem fikk ødelagt helsen. Sikkerheten på sokkelen er et tema som er like aktuelt i dag.» Videre fortalte regissør Erik Skjoldbjærg, skuespiller Ane Dahl Torp og produsent Christian Fredrik Martin om filminnspillingen og pionerdykkerens innsats.

 ONS 2024 
ONS 2024 hadde 72 676 besøkende fra 102 ulike land, 1 100 selskaper på utstillingen og mer enn 1 150 innledere på ni konferansearenaer.

 Kongelig beskytterskap 
Siden det aller første ONS-arrangementet i 1974 har kong Harald V, først som kronprins og siden som konge, vært ONS' høye beskytter. Beskytterskapet forlenges hvert femte år, og ble forlenget med fem år i 2020.Kong Harald V fortsetter som ONS-beskytter E24. Besøkt 30. august 2022.

Arrangementer
2024 – Imagine
2022 – TRUST
2020 – Together
2018 – Innovate
2016 – Transition
2014 – Changes
2012 – Confronting Energy Paradoxes
2010 – Energy for more people
2008 – Energy for one world
2006 – Bridging the energy gap
2004 – Shaping our energy future
2002 – Energizing a new generation
2000 – Shaping the future of the energy industry
1998 – Energy needs and environmental demands
1996 – Oil and gas beyond 2000 – new frontiers
1994 – A changing world – a changing industry
1992 – Future energy markets – political and technological perspectives
1990 – The petroleum industry adjusting to new realities
1988 – Oil and gas in the 1990’s – perspectives, challenges and opportunities
1986 – Northern waters: new political, economic and technical opportunities and concerns
1984 – Uncertainties and innovation – management of northern offshore resources
1982 – Production of oil and gas from deep and hostile waters
1980 – Uncertainties in the management of the offshore petroleum resources

 Referanser 

 Eksterne lenker 



Kategori:Norske stiftelser
Kategori:Petroleumsvirksomhet i Norge
Kategori:Næringsliv i Stavanger
Kategori:Konferanser i Norge
Kategori:Varemesser